

בע"ה סיון התשע"ט

לכבוד:
רכזי יחד היקרים

שלום וברכה!

אנו שמחים להציע לך מגוון פעילויות מרתקות המיועדות למתנ"ס ולבתי הספר הממלכתיים. הפעילויות הועברו, בהצלחה רבה, בבתי ספר רבים במגזר החילוני. (נשמח לתת ממליצים לפי דרישה). הפעילויות משלבות סיפורים אישים מרגשים והופעות לצד תכנים חינוכיים משמעותיים.

נשמח להיות לכם לעזר!

**להזמנת פעילויות, להמלצות ולפרטים נוספים – יגאל- 0584012854, 02-9963555**

בברכה

יגאל מדרשת מעלה חבר

***פירוט הפעילויות***

***זהות יהודית-ישראלית*חבילה מן העבר ... – סיפורה של אילה פרל**

לכולנו יש חבילה שאנו סוחבים איתנו במהלך חיינו. בחבילה יש חוויות שמחות ויש גם התמודדויות לא פשוטות אך הבחירה שלנו לאן לנתב את חיינו ואיך להתמודד היא שלנו. בשיחה מרגשת המשלבת הומור, תיקח אותנו אילה לעברה ברוסיה הרחוקה, לחייה כנוצרייה בכנסיה ועד לגילוי המפתיע שהיא בעצם יהודיה, גילוי שהתחיל את המסע בחזרה לשורשים.

***מאסטר שף היהודי -סיפורו של תום פרנץ***

זוכה תכנית הראליטי "מאסטר שף". בהרצאה סוחפת על סיפור חייו, מדבר תום על ילדותו בגרמניה כקתולי והמשיכה הגדולה לישראל וליהדות שעודדה אותו לעלות לארץ ולהתגייר, על

הבחירה בעולם הקולינריה והאוכל, על הזכייה הגדולה בתכנית ועל הסוד הגדול שלו לחיים מאושרים ומלאי משמעות.



***רות המואביה גרסת 2009... – סיפורה המרגש של תמר פולר***

"אם אקום עוד יום ככה, לא יהודיה, כגויה ששומרת תורה ומצוות, עדיף לי לא לקום בכלל" הדיינים בבית הדין לגיור פוגשים מדי שבוע עשרות אנשים המבקשים להתגייר, אך לא בכל יום הם פוגשים זמרת צעירה מרומניה, שהייתה בעברה נוצרייה אדוקה, ועתה מתחננת בפניהם להיות יהודייה, כי מבחינתה זה או להתגייר או למות. אחרי שתמר פולר (לשעבר אנדריאה) ניגנה בפניהם את "שמע ישראל", גם הדיינים הקשוחים ביותר לא יכלו להישאר אדישים. סיפור אישי מרגש של תמר על דרכה ליהדות. בשילוב הופעה מוזיקלית ומצגת מרגשת.

***בודד באריקיפה – הרצאתו של כפיר סגרון***

סיפורו של בחור צעיר, קצין מודיעין ומדריך טיולים, אשר בחר את דרום-אמריקה כיעד ל'טיול הגדול'.

מסעו נגדע באחת, כאשר ביצע שגיאה קשה וקריטית, ועלה על מונית מקומית בעיר אריקיפה, הוא לא ידע שנהג המונית בעל המראה התמים, חבר בכנופיית ילידים מקומית, החוטפת תיירים למקום מסתור מתעללת בהם, שודדת אותם וזורקת אותם ערומים וחסרי כל באמצע היבשת. בהרצאה נשמע את סיפור החטיפה, ההתמודדות והתובנות הרבות תוך החוסן היהודי ושמירת הזהות היהודית-ישראלית גם בגיא צלמוות.

***סיפורו של גר הצדק ירון אברהם***

ירון התחנך במסגדים קיצוניים בעזה ובחברון, ברח מביתו, הסתתר בבתי קברות, וניתק קשר עם משפחתו. בהגיעו לגיל 18 התגייס לצה"ל במטרה להתערבב בעולמם של היהודים, בגיל 30, הופנה אל מכון מאיר בירושלים – שם חלה התמורה הגדולה בחייו, כשבד בבד החל את תהליך הגיור שלו אחרי שש וחצי שנות לימוד והתחזקות התחתן ומתגורר עם משפחתו בירושלים. על שייכות, משפחתיות חיבור לעצמך ואהבה ללא תנאי נשמע בשיחה מרתקת זו.

***"איזה גובה"–שיחתו המרתקת של שחקן נבחרת ישראל בכדורסל רוברט רות'בארט***

רוברט רות'בארט עלה עם אמו, שהחזיקה אותו כאשר ברחה מבוסניה בפרוץ המלחמה שם ב1992גובהו 2.17 מטר התחיל לשחק כדורסל ושימש שחקן בנבחרות רבות בארץ ובחו"ל (כיום בהפועל קרית גת).. סיפורו עוסק בדרך בה הוא חווה לעומק את היותו שחקן בכיר שומר תורה ומצוות.. על הצבת מטרות, ההתמודדות עם הדרך על אף פיתוליה, ללכת עם הלב והכישרון ולא לפחד מכישלון. על תובנות של הדרך נשמע בשיחה זו.

***"בין אמת לאמת"- סיפורו של דויד וויס***

בילדותו חי בקיבוץ של השומר הצעיר ושוב דבר לא הכין אותו לכך שאמו תספר לו שסבו שימש **חייל בצבא של הצורר הנאצי ידיעה זו הכתה בו בפרט ביום השואה שם שמע את הסיפורים והזוועות וכילד העמיס על עצמו רגשות אשמה קשים כאילו הוא גם שותף למעשים אלו.. רגשות אלו הובילו אותו לתחושות של אובדן ובעצם חיפוש – שהוביל אותו למעמקיה של מדיטציית** ה'ויפאסנה' המפורסמת ואחריה לימוד עמוק במכון מאיר גיור וחיי יהדות מלאים. על החיפוש, ההשגחה ובעיקר תובנות של הדרך נשמע בשיחתו זו של דוד.

**בחזרה הביתה! - סיפורו המרגש של עולה מאתיופיה – הרבנים: מברהטו סלומון\ שמואל יוסף\ משה סולומון**

סיפורם המרגש של עולים מאתיופיה שהלכו מאות ק"מ בקשיים גדולים מאוד עמ"נ להגשים את החלום שגדלו עליו מאז שנולדו - להגיע לארץ ישראל. על הקשיים, ההתמודדויות והאהבה הגדולה לארץ ישראל תשמעו בשיחה זו.  - סיפור אמיתי!

***מעשה מאבידת בת מלך – ניצן הס***

הצגת יחיד המבוססת על סיפורו המופלא של ר' נחמן מברסלב המועברת בדרך חווייתית, מצחיק עד דמעות ועם המון תוכן בשילוב פעלולים, אקרובטיקה, מונולוגים אישיים והרבה הרבה מסרים גלויים וסמויים.

***עם ישראל חי – סיפורו המרגש של אבשלום סלוק – בליווי סרט ומצגת***

סיפור אישי מרתק של אבשלום סלוק סגן מפקד פלוגה בגדוד תשע – אשר לחמה בקרב המכריע במלחמת לבנון השנייה –הקרב בנחל הסלוקי שם איבדה 3 מטובי לוחמיה ובתוכם המ"פ סרן שי ברנשטיין ,הטען עמשא משולמי ,והתותחן עידו גרבובסקי. סיפור של גבורה ועוצמה , הקרבה ונחישות דרך אמונה גדולה בצדקת הדרך.

על הצורך והאחריות לקחת את אותה עוצמה ואמונה ולגלות אותה בחיינו היום יומיים. אבשלום מנגן ושר את הפיוט "עוקד והנעקד", בעיבוד ייחודי שלו וסיפור מיוחד על הקשר עם אלירז פרץ הי"ד(בנה של מרים פרץ תחי').

***להתקדם למרות הקושי – סיפורים אישים מרגשים***

***"מהאלונקה למרתון"- סיפורו של איתן חרמון***

"אני עוד ארוץ מרתון" זה המשפט שנאמר על ידי איתן חרמון כשהוא שוכב על אלונקה, פצוע קשה, עם רגל מרוסקת, מיד לאחר שהרכב הצבאי בו נסע עלה על מטען במהלך מלחמת לבנון השנייה. ההבטחה הזאת נשארה עם איתן לאורך תהליך הקטיעה וההחלמה, השיקום המפרך, וצעד אחר צעד, עד למרתון ברלין ב-2013 בו הגיע למקום השני בעולם בשיחה נשמע על כוחו החזק של הרצון והעוצמה שמלווה אותו.
 ***"לעבור את הקו"- שיחתה של מורן סמואל***

מורן ספורטאית מגיל צעיר, מצאה עצמה בגיל 24 משותקת מגובה החזה ומטה. בהרצאה מרתקת היא מספרת על השיקום, על המעבר מלהיות ספורטאית "רגילה" לספורטאית בעלת מגבלה גופנית, על ערכים, התגברות, ראייה חיובית ועל החיים בכלל. מורן- פיזיותרפיסטית התפתחותית במקצועה, בעלת תואר שני בחינוך והתפתחות בגיל הרך, שחקנית בית הלוחם ת"א בכדורסל כסאות גלגלים וחותרת פראלימפית בסירת יחיד (אלופת העולם לשנת 2015) בשיחתה המיוחדת נקבל כלים לחיים שלנו לקבל אומץ לעשות ולהצליח במה שאנחנו טובים.

***סוס עץ- מופעו של חננאל אמיתי***

חננאל מנהל אומנותי בתיאטרון 'סוס עץ' שחקן קומיקאי וליצן רפואי ,מפגיש את הקהל עם סיפורי האישי בתור הילד "הכי נמוך בכיתה". איך לקחת את הבורסה בסביבה ולהסכים לעצמי להיות מי שאני קטן ונמוך אך גם מצחיק ועסיסי .מסע מאתגר סביב קבלת השונה ואהבה עצמי

***בחזרה לחיים! –סיפורו המרגש של אליעזר קן***

אליעזר, קצין צנחנים, שחודש אחרי חתונתו, בזמן שחצה כביש ברמזור ירוק, פגעה בו מונית שחצתה את הצומת באדום ופצעה אותו אנושות. אליעזר, שתקופה ארוכה היה בין חיים למוות הצליח לחזור לחיים, עם המון אמונה, תפילה וכוח רצון אדיר וכיום הוא בתהליך שיקום וב"ה המצב משתפר מידי יום. בשיחה עולים ערכים כמו אמונה במשברים, יחס למוגבלים, עין טובה, תאונת דרכים ועוד. **השיחה מלווה בסרטון מרגש!**

**חלומות מתגשמים – סיפורה המרגש של דורית שרמן**

הזוג שרמן היו נישואים 6 שנים ולא הצליחו ללדת ילדים, לאחר מס' טיפולים הודיעו להם הרופאים שהם לא יוכלו ללדת ילדים וכדאי להם לפנות לאימוץ. אכן הם פנו לאימוץ אך רגע לפני סיום התהליך הם החליטו ללכת לטיפול נוסף ואכן זכו ונולדה להם שלישיה. לאחר 5.5 שנים שלישיה נוספת.... בשיחה עולים מסרים חזקים של אמונה, תפילה, התמודדות ועוד.

**הכל בראש!! - שיחתה המרגשת של דסי ליקסנברג**

הבשורה המרה שיש למעוז המתוק בן ה5 גידול סרטני הצמיחה אחריה כוחות עצומים של אמונה והתמודדות לא פשוטים, אך מאוד מעצימים ומגדילים. וכשזה השדר כלפי פנים וחוץ, זה מצליח לחולל שינויים בעצמך ובמעגלים רחבים וחדשים. בשיחה נשמע את סיפורה של משפחת לקסנברג ואת התובנות החשובות שבעקבותיו

שיחה מרתקת, הכוללת סרטונים ותמונות

**סיפורו האישי של לוחם - רועי בן טולילה**

רועי, לחם כקצין ביחידת מגלן לשעבר ונורה ע"י חייל שלו שחשב שהוא המחבל, על אף הקושי רועי לא נעצר הוא המשיך לחיות וליצור ועדיין ממשיך לחלום ולהגיע רחוק. כיום רועי שחקן נבחרת ישראל בכדורסל בכיסאות גלגלים ויועץ ארגוני במהלך השיחה רועי ייתן כלים לראות את עצמך בצורה יותר אמיתית ונכונה בשילוב מצגת וסרטונים.

**"ברגע אחד הכל התהפך" –סיפורו המרגש והכואב של ניר שמיר**

זהו סיפורם הקשה של 3 חברים, ביניהם ניר שמיר, שערב לפני המתכונת במתמטיקה מחליטים לנסוע ולהתאוורר קצת בנהיגה באזור עם רכב חדש של אחד ההורים. הנהיגה, שלא תאמה כלל את תנאי הכביש וללא חגורות בטיחות, הסתיימה בתאונה קשה בה נהרג צבי דינר וחברו ניר שמיר הפך למשותק בחלק גופו התחתון. כיצד ממשיכים קדימה? כיצד ממשיכים לחיות? כיצד מנחילים לבני הנוער בפרט ולנהגים בכלל, את חובת הנהיגה הזהירה? בשיחה זו נכיר את ניר, את סיפורו הקשה אך המלא אמונה וננסה ללמוד כמה תובנות חשובות לחיים שלנו.



**כל משבריך וגליך! – סיפורו המרגש של עשהאל שבו בליווי סרטון**

בשיחה זו נשמע את סיפורה הקשה של משפחת שבו מאיתמר שמחבל נכנס לביתה באיתמר ורצח את אם המשפחה ןשלושת ילדיה. בשיחה מספר הבן שנפצע בפיגוע ונקטעה רגלו על רגעי האימה, הפציעה וההתמודדות שאחרי מתוך גבורה והמשך החיים. **שיחה מרגשת בליווי סרט שהופק ע"י תלמידות כפר פינס.**

***אין דבר כזה ילד רע – הופעתו של הבדרן אושי גרוס***

זוהי הופעתו המרתקת והנוגעת ללב של אושי גרוס, בדרן וחקיין בעל יכולות ווקליות מרשימות, שהיה בילדותו ילד עם קשיי למידה וקשיים נוספים שדרדרו אותו למחוזות של עצבות ותסכול גדול, עד פגש אנשים טובים שבעזרת המוזיקה החזירו לו את האמונה בעצמו ואת השמחה .

 זהו סיפור של התמודדות עם קשיים , אמונה בעצמך ובסובב אותך, סיפור שיחנך אותנו להסתכלות בעין טובה ומתוך לימוד זכות על עצמנו ועל הסובב אותנו.

* **מתאים גם לצוותי חינוך ולערבי סיום.**

***לעלות בהר! סיפורו המופלא של אביחי שלי***

זהו סיפור מופלא על נער עיוור וחרש שעל אף הקשיים הרבים הצליח לסיים לימודים תיכוניים בהצטינות, היה חתן התנ"ך העולמי, שירת ביחידה מובחרת במודיעין ובשב"כ ועכשיו לומד לתואר ראשון במנהל עסקים באוניברסיטה. הכל מתוך אמונה גדולה ביכולת שלו להצליח על אף הכל. זהו סיפור של נתינה למדינה והתקדמות למרות הקשיים העצומים. סיפור חובה!

***נתינה ובין אדם לחברו***

***חסד בלי הפסקה - סיפורו של יניב קנדל***

זהו סיפור מופלא של אדם העוסק יום יום בחסד ובנתינה שעמד במבחן קשה, אולי הקשה ביותר, של תרומת חצי מהכבד שלו לאדם זר. השיחה נותנת כלים לכל תלמיד ותלמיד להפוך את חייו לחיים של חסד ונתינה.

***יעקב שה לבן***
יעקב ששרת בשריון 10 שנים מ"פ קצין, מדבר על התנדבות ונתינה בעיקר, הוא משלב בשיחה שלו גם מורשת קרב ממלחמת יום כיפור ועד צוק איתן, הוא מלווה פצועי צה"ל בהתנדבות ובוחר יום יום לתת מעצמו למען האחר

 ***"לשים לב" – שיחתו המרתקת של אורי שכטר***

אורי שכטר סמח"ט חטיבת הנח"ל במילואים פעיל חברתי ומנכ"ל שורשים מעביר הרצאה מרגשת, משמעותית וערכית המטובלת בסיפורים מהחיים/ הרצאה הנותנת כלים מעשיים כיצד להיות אנשים טובים יותר, משמעותיים יותר, תורמים יותר ומשפיעים על עצמנו, על קהילתנו, ועל עמנו והעל העולם. ההרצאה מתאימות לכל גווני החברה הישראלית ההרצאות מלוות במצגת מרגשת

***איך הופכים 50 חיילים לפלוגה? –שיחתו המרתקת של אל"מ בנצי גרובר***

שיחה מרתקת המועברת עם הרבה הומור ועוסקת במגוון נושאים הקשורים לקבוצה–כיצד מגבשים קבוצה? הנעת קבוצה, כוחו של חינוך, יחס נכון לזולת, חסד ובכוחה של הקבוצה. השיחה מועברת על ידי בנצי, סגן מפקד אוגדה במילואים ומשלבת סיפורים מרתקים לצד סרטונים ומצגת יפה. ***הילדים של החיים – אושי גרוס***

![MC900232599[1]]()משפחת גרוס לקחה על עצמה ב- 8 שנים האחרונות להיות משפחה אומנת לילדים שגורלם לא שפר עליהם.

בהרצאה מרגשת, מצחיקה ומלאת תוכן מפגיש אותנו אושי גרוס (אין דבר כזה ילד רע) עם חיי ילדי המשפחתון לצד הילדים הביולוגיים שלו , תהליך הבניה שלהם, ההצלחות המרגשות והאכזבות הצורבות.

**מה קורה כשנשארים לבד? - סיפורם המופלא של הרב שלמה ובת שבע שוב**

מתניה (שם חסוי) הוא ילד שנולד עם מחלה קשה שננטש בבית החולים, בת שבע העובדת כמיילדת החליטה ביחד עם בעלה לאמץ אותו וכיום הוא גדל כילד במשפחתם.

סיפור מרגש של מסירות נפש, עזרה לזולת וקבלת אחריות על הסובב אותנו.



***חיים של שליחות! –סיפורו של עדי שגיא***

סיפורה המרגש של משפחת שגיא שהציבה לעצמה מטרה לחיות חיים של שליחות ומימשה החלטה זו במגוון רחב של תפקידים שלקחה על עצמה כגון: עבודה עם נוער במצוקה, משימות מאתגרות בכפרי נוער, ליווי התלמידים והשיא, באימוצם של 2 בנות עם תסמונת דאון שהפכו להיות חלק מהמשפחה. בשיחה מרגשת זו נבין את המצוקות של בני נוער בסיכון, נכיר דוגמאות לבני נוער שהתחילו ממקום מאוד נמוך ועם הרבה אהבה, השקעה, חיבור וליווי הם הצליחו להגיע להישגים מרשימים. השיחה תלווה בסרטונים מרגשים!

***בין אדם לחברו מזווית קצת אחרת... – פעילות O.D.T***

פעילות חווייתית המשלבת הנאה, גיבוש ולימוד שתעסוק במגוון נושאים הקשורים לבין אדם לחברו בניהם: חסד, אחדות ואחידות, לקיחת אחריות, היחיד בקבוצה ועוד ועוד. בשילוב הפעלות במתקנים חווייתיים.

***אהבה עזה-  נאור צימרמן***

נאור שהשתתף בחיפוש אחר שלושת הנערים החטופים, סגר מעגל לאחר שמשפחתו גורשה מגוש קטיף לפני 9 שנים ובמבצע צוק איתן גייס מיליוני שקלים עבור חיילי צה"ל על ההחלטה של נאור לתת, להתנדב, להשפיע, נשמע בשיחה זו בליווי סרטונים רבים ותמונות

**תראו מי שמדבר! – הרצאתו החווייתית של צבי אופיר**

דיבור הוא בד"כ כלל במילים אך לא פחות מכך הוא בצורה בלתי מילולית ע"י שפת הגוף שלנו. בהרצאה זו, המלווה בהתנסויות ובדוגמאות אור קוליות רבות נלמד על תקשורת בלתי מילולית. כיצד ניתן להעביר מסרים בעזרת תנועות הגוף מה אנו מעבירים לזולת כשאנו מדברים איתו ומדוע ישנה חשיבות מרובה להגיד בצורה בלתי מילולית את מה שאנו באמת רוצים.

***מופע "מתבגרים"***

*המופע הוא לא בדיוק הצגה וגם לא מחזמר אלא מופע חינוכי-מוזיקלי שמשלב שירים מקוריים מרגשים, סיפורים אישיים - ומערכונים שעוסקים בסיטואציות שונות בין הורים למתבגרים בגיל ההתבגרות, ובנושאים כגון: גבולות, אמון, כיבוד הורים, התמודדויות באינטרנט, חזרה בשאלה, ועוד.*

***"הורים ללא מוצא"- עם הצמד אייל וישי***

*החיים כמשפחה וההתמודדויות ביחסים שבין ההורים לילדים בעולם המודרני. הקשבה לילד, גבולות, הורים מגוננים, הורות או חברות, ילדים מתקדמים אל מול הורים נבוכים, שפות השונות, ילדים מחפשים זהות, אחריות על הבית, התערבות אל מול אחריות ועוד..*

***אין לי אימא אחרת...על קשרים בין אימהות לבנות בגיל ההתבגרות- תיאטרון התנערי***

*הצגת סיטואציות משעשעת המעלה מצבים מחיי היומיום ביחסים שבין אימהות לבנות. בין הנושאים שיעלו: בכל מקום בעולם- "למה רק אצלנו בבית זה קורה"??, "פלאפון- עד שמגיעים הביתה את עם הפלאפון?", נערת החסד- קל לעזור בחוץ אבל מה עם המשפחה?" קשר בין אימהות לבנות ועוד ועוד.*

***הופעות וסדנאות לקראת החגים***

***היתקלות – תיאטרון גלעד אלפסי***

דרמה קומית המפגישה בין עולמו של חייל סדיר חילוני לחייל מילואים דתי- ההצגה, המשלבת רצינות וצחוק, מתמקדת בסיטואציות המתרחשות בערב ראש השנה ועוסקת בשאלות של זהות יהודית וישראלית מול זהות אוניברסלית, ובשאלות העומדות בבסיס הגדרת הזהות העצמית של כל אחד מאתנו ושל כולנו כעם. ההצגה מיועדת לבני נוער ולמבוגרים ובני נוער.

***אבאל'ה – תיאטרון גלעד אלפסי***

הצגת יחיד מרטיטה ונוגעת על היחסים המורכבים שבין חוזר בתשובה לאביו- מנודרמה איכותית העוסקת בציפיות ואכזבות של הורים, עולמם של החוזרים בתשובה ועוד. מתאים למבוגרים ונוער שמכיל מורכבות.

***מופע קומי עם השחקן גולן אזולאי***

מופע המזמין אתכם להיכנס אל עולמו של אומן יהודי, הנע במורכבות כמעט בלתי אפשרית בין שני עולמות קרובים-רחוקים.. בפתיחות רבה, בהומור וברגש מתאר גולן את מסעו האישי, תוך שילוב קטעי סטנד אפ יהודי ושירים מאלבומו הראשון, "בדרך אל הלב". מופע שמח, מרגש ומצחיק עד דמעות!
 ***"ניגון של הלב"- אליעזר ושרה רוזנפלד***

אליעזר המוכר מלהקת החתונות המוצלחת "הניגון שבלב" איבד את אחיו ואת בנו בעת שירותם הצבאי והשנה היכה בו השכול פעם נוספת כשאיבד בן נוסף, מלאכי רוזנפלד ז"ל, שנרצח בפיגוע סמוך ליישוב שבות רחל.ואליעזר ממשיך את ניגון הלב, ניגון החיים. בשיחה זו נקבל תובנות של אמונה וחוסן עם מוסיקת הבוקעת מהלב. אפשרות לשיחה משותפת של אליעזר ושרה.

***בדרך העולה! –סיפורם של שביט וענת רבינצקי***

שביט הוא בעל תשובה שרגע לפני העליה לפיסגת ההצלחה החליט לקחת פסק זמן ולצאת למסע חיפושים שהוביל אותו דרך רעידת אדמה גדולה בלוס אנג'לס ומוות קליני לחזרה בתשובה וללימוד תורה בצפת. ענת היא בעלת תשובה שחיפשה תשובות לשאלות המציקות לה עד שמצאה את דרכה ליהדות. בהופעה זו, הנמשכת לפחות שעה וחצי ומתאימה למגוון רחב של תלמידים, ישתלבו הסיפורים עם ניגונים והופעה דרמתית. לזוג סדנאות חווייתיות נוספות במגוון נושאים בניהם: צניעות, השפעת הטלוויזיה והתקשורת, מפגש עם דמויות מהתנ"ך, שמחה אמיתית ועוד.

***"בקצב שלי"- סיפורו של אומן כלי ההקשה יוני שרון***

יוני ישתף במסעו אישי בעקבות כלי הקשה בארץ ובעולם עם המון כלים מיוחדים ומגוונים מעירק מרוקו מצרים ועוד.. תוך כדי דיבור על חלומות והצבת יעדים ומטרות יכניס את התלמידים למעין מסע עם הרבה קצב וצליל.

***התגלית... – סיפורו המרתק של רפאל דילהרוזה***

זהו סיפורו של רפאל, נצר למשפחה הנטועה 300 שנה בירושלים, שחווה נס אישי במלחמת יוה"כ ובעקבותיו התחיל תהליך של חזרה בתשובה, תהליך שהתחזק עם חשיפתה, בצורה ניסית, של מערת קבורה מימי החשמונאים מתחת לביתו. במערה נמצאו כתבים עתיקים ושלד של אחד ממלכי החשמונאים המספרים את סיפורה של ירושלים. ההרצאה מלווה בתערוכת תמונות מהמערה.

 ***הופעות חווייתיות***

***טלפתיה וקסמים בראי היהדות – ניב הדר***

תוכנית המועברת ע"י ניב הדר, מומחה בתחום. בחלק הראשון נחזה בהצגה מדהימה של קטעי טלפתיה וקסמים ובחלקה השני יראה ניב כיצד הכל זה בעצם אחיזת עיניים יסיק מסקנות חושבות לגבי הנזקים הקשים שיכולים להיגרם מהיגררות אחרי מתחזים למיניהם ומאחזי עיניים.

***מעגל מתופפים ארץ ישראלי – נחשון אפיק/ שחר תופפויה***

מעגל מתופפים בשילוב כלי נגינה וכיף עם דגש על חיבור לעדות השונות ולארץ ובנוסף ניתן לשלב גם שירה ודיון על מגוון נושאים.

***קליקיט- קריוקי – מקליקים ונהנים! – משחק ידע חווייתי בשיתוף הקהל***

תוכנית חווייתית המשלבת הקניית ידע בדרך של הנאה, משחק וכיף, כאשר לכל אחד יש שלט והוא משתתף בצורה פעילה במשחק ידע בשילוב מולטימדיה איכותית (כדוגמת אחד מול 100). במגוון רחב של נושאים ובהתאמה למעגל השנה, לכל גיל, לפי בקשת המוסד!

אפשרות לשלב קריוקי- שירה בציבור במהלך הקליקט.

אפשרות לשלוח מראש סרטונים ותמונות של המזמין, שישובצו במהלך הפעילות.

***גבורה ומלחמות ישראל לאורך הדורות***

**מלחמת המכבים – הרצאתו של מאיר זליקוביץ / יגאל צחור**

מאז ומתמיד מלחמות המכבים שימשו מופת לגבורה, לעוז רוח ולעמידה על הערכים המקודשים של עמנו. בהרצאה זו נחווה בעזרת שקופיות את מהלך הקרבות עד לטיהורו של בית המקדש.

***לך ירושלים! – סיפורו של ציגי קרסנטי –ממשחררי הכותל המערבי***

סיפורו המרגש של מפקד בצנחנים שהיה ממשחררי הכותל המערבי (הופיע בתמונה המפורסמת של 3 הצנחנים- האחורי מצד שמאל). השיחה מתחילה ממלחמת השחרור, הקמת המדינה, אובדן הכותל והר הבית, תקופת הפדאיון ועד למלחמת ששת הימים, הרגעים הגדולים, ההתרגשות הגדולה ומשמעות ימים אלו לימינו אנו ולחיבור לירושלים. בשילוב מצגת מרגשת

***סיפורו של לוחם חרות ישראל – עזרא יכין***

בספור מרתק זה נשמע על אדם שהקשר שלו לארץ ישראל הוא קשר של דם עוד מתקופת היותו ילד צעיר ברחובות ירושלים של ימי הבריטים. נשמע על חוויותיו בתקופה זו כילד, על הצטרפותו ללוחמי הלח"י ועל פציעתו במהלך הקרבות בירושלים. זהו אדם שנלחם במסירות נפש גדולה מתוך אהבה עזה לעם ישראל ולארץ ישראל.

**רועי גרניצה- סיפורו של לוחם!**

רועי, היה הפצוע הכי קשה במלחמת לבנון השניה, הוא התעלף במקום כאשר טיל נ"ט פגע בטנק בו שהה.. דימה - אחד החיילים שהיה בסמוך חילץ את רועי  בתושייה ומסירות נפש ואף זכה לצל"ש הרמטכ"ל על כך ורועי התחיל את תקופת הטיפולים והשיקום. כיום רועי נשוי, אב לילדה, לומד משפטים וממשיך באמונה ועוצמה. השיחה מלווה במצגת.

**המלחמה ההיא...– סיפורה של מלחמת יום הכיפורים מזווית שלא הכרתם! – משה וולך**

שיחתו מרתקת של משה וולך שגדל כילד ברמת הגולן בזמן מלחמת יום הכיפורים ומספר על חווייותיו, לאחר מכן כשבגר חקר את המלחמה ובהרצאה זו, הוא מביא את סיפורי הגבורה, הכישלון והתקווה של המלחמה ההיא. **ההרצאה המלווה במצגת ייחודית ובתמונות אוטנטיות.
*סיפורו של טייס – הרצאתו המרתקת של נח הרץ***

***זהו סיפורו של טייס שנפל בשבי הסורי במלחמת יוה"כ. זהו סיפור של גבורה מפליאה ועמידה על ערכים ועקרונות גם כש***

